
Να σταματήσει τώρα η αιματοχυσία του λαού της Παλαιστίνης 

Τα κομμουνιστικά και εργατικά κόμματα που υπογράφουμε αυτή την Κοινή Ανακοίνωση, 
καταδικάζουμε τη βάρβαρη κι εγκληματική επίθεση του κράτους του Ισραήλ κατά του 
παλαιστινιακού λαού. 

Εκφράζουμε την αμέριστη αλληλεγγύη μας στο λαό της Παλαιστίνης, και καλούμε τους 
εργαζόμενους σ’ όλο τον κόσμο να κινητοποιηθούν ώστε να δυναμώσει το κύμα καταδίκης του 
Ισραήλ, να εκφραστεί έμπρακτα η αλληλεγγύη στο λαό της Παλαιστίνης. 

Για τις αιματηρές αυτές εξελίξεις τεράστιες είναι και οι ευθύνες των ΗΠΑ, που με κάθε τρόπο 
στηρίζουν το Ισραήλ στη συνέχιση της καταπίεσης κι αιμορραγίας του παλαιστινιακού λαού. 

Ευθύνες έχει κι η ΕΕ, που ακολουθεί γραμμή «ίσων αποστάσεων» ανάμεσα στο θύτη και το θύμα 
και ταυτόχρονα αναπτύσσει συνεργασία με το Ισραήλ σε στρατιωτικό και οικονομικό - πολιτικό 
επίπεδο . 

Τα κομμουνιστικά κι εργατικά κόμματα που υπογράφουμε αυτό το κείμενο, απαιτούμε: 

• Να καταδικαστεί το έγκλημα σε βάρος του παλαιστινιακού λαού. 

• Να σταματήσουν άμεσα οι συνεχιζόμενες αεροπορικές επιδρομές ενάντια στο λαό της 
Παλαιστίνης και να αποτραπούν χερσαίες επιχειρήσεις 

• Να αποχωρήσει ο ισραηλινός στρατός κατοχής. 

• Να απελευθερωθούν όλοι οι πολιτικοί κρατούμενοι από τις ισραηλινές φυλακές. 

• Το γκρέμισμα του απαράδεκτου τείχους διαχωρισμού, και την άρση κάθε μορφής 
αποκλεισμού των Παλαιστινίων, στη Δυτική Όχθη και στη Λωρίδα της Γάζας. 

• Το σταμάτημα των εποικισμών και την αποχώρηση όλων των εποίκων που έχουν 
εγκατασταθεί πέρα από τα σύνορα του '67. 

• Το δικαίωμα επιστροφής όλων των Παλαιστίνιων προσφύγων στις εστίες τους, με βάση 
τις σχετικές αποφάσεις του ΟΗΕ. 

• Να ακυρωθούν τα στρατιωτικά γυμνάσια και όλες οι συμφωνίες στρατιωτικής 
συνεργασίας με το Ισραήλ. 

• Παλαιστινιακό κράτος στα σύνορα του 1967, με πρωτεύουσα την Ανατολική 
Ιερουσαλήμ. 

